Hoekom laat God die bose toe? - www.bybelkennis.co.za
by Coen Slabber · Published 04/10/2015 · Updated 12/09/2015
The blood of Christ was not shed for the devil or the angels; it was shed for sinners – Martin Luther.
As God so groot en goed is, hoekom laat Hy toe dat mense mekaar doodmaak? Die antwoord lê in dit wat ons grootste seën en grootste vloek is: ons vermoë om keuses te kan maak. God het aan die mens 'n vrye wil gegee. Hy het aan ons die vermoë gegee om te besluit oor hoe ons wil optree. Dit onderskei ons onder andere van diere, maar dit is ook 'n bron van groot pyn. Mense, almal van ons, maak dikwels selfsugtige, selfgesentreerde en verkeerde keuses. Gebeur dit kry mense seer. In werklikheid is sonde selfsugtigheid: ek wil doen wat ek wil en nie wat God van my verwag nie. Sonde maak ongelukkig nie net vir my seer nie, maar ook ander.
God kon alle boosheid verwyder het deur net ons vermoë om te kies weg te neem. Hy kon ons soos marionette gemaak het met toutjies wat Hy getrek het. Hy wil hê dat ons Hom moet liefhê en gehoorsaam – vrywillig. Liefde is nie opreg as daar geen ander opsie is nie. Om te sê dat boosheid God se wil was, is onsin. Blameer mense wat nie doen wat God ons beveel het nie: Jy moet jou naaste soos jouself liefhê.
Die wêreld is 'n onvolmaakte plek. Ons moet elke dag kies om God se wil te doen – dit gebeur nie outomaties nie.
En so kom die skeiding: die lig het na die wêreld toe gekom, en tog het die mense eerder die duisternis as die lig liefgehad, want hulle dade was sleg (Johannes 3:19).